open-index/open-wikipedia-markdown huggingface dataset:
Claus Sluter

[miniatura|dereita|275px|O rei David e o profeta Xeremías no *Pozo de Moisés*, cartuxa de [Champmol,]]
**Claus Sluter**, nado en Haarlem en 1350 e finado en Dijon (Francia) en 1405 ou 1406, foi un escultor neerlandés que traballou na Borgoña, sendo considerado o creador da escola escultórica borgoñoa.

## Traxectoria 
Sluter traballou en Bruxelas, onde figurou inscrito no gremio de canteiros, antes trasladarse a Dijon, onde foi entre os anos 1385 e 1389 axudante de Jean de Marville, escultor da corte do duque de Borgoña e asumiu o cargo tras a morte do seu mestre nese último ano. O resto da súa vida pemaneceu en Borgoña, excepto algunhas curtas viaxes que realizou a cidades que hoxe forman parte de Francia.

Foi o máis importante escultor do norte de Europa da súa época, reaccionou contra o estilo preciosista imperante, restaurou a escultura figurativa á súa escala clásica imprimindo pleno realismo no resto e actitudes das súas creacións, indepéndizandoas de forma absoluta do marco escultórico no que se insiren.

## Obras principais 
* *Retratos do duque e a duquesa de Borgoña* (1396), castelo de Germolles.
* *Pozo de Moisés* (1395-1406), cartuxa de Champmol, formaba parte dun chafaríz de base hexagonal no clautro do convento, que a súa vez sostiña un calvario. Destruído o convento durante a Revolución francesa, o "pozo" consérvase na mesma cartuxa. Fragmentos do calvario están custodiados no Museo Arqueolóxico de Dijon.
* *Sepulcros dos duques de Borgoña* (antes de 1389-1406), inicialmente na cartuxa de Champmol, foron iniciados probabelmente por Jean de Marville, sen que Sluter lograra rematalos antes de falecer; foron destruídos tamén durante a Revolución francesa, mais serían restaurados e instalados no Museo Arqueolóxico de Dijon.
Os Resentidos

**Os Resentidos** foi unha banda de rock galega procedente de Vigo e que formou parte da movida desa cidade. Foi un dos grupos galegos máis populares na década de 1980. O seu disco máis aclamado pola crítica foi *Jei* (GASA, 1990), elixido pola revista musical *Rockdelux* como mellor disco nacional do ano.

## Traxectoria 
Formouse no ano 1982 e estaba liderada polo polifacético Antón Reixa. Durante toda a súa traxectoria usou o galego nas súas composicións, e foi a primeira banda que popularizou un tema de rock en galego en España con "Galicia Caníbal".

A súa primeira formación estivo composta por Antón Reixa, Alberto Torrado (baixo), Javier Soto (guitarra) e Rubén Losada (saxo), mais en 1985 Javier Soto abandonaría a banda para unirse a Siniestro Total, sendo substituído por Xavier Debesa.

Separáronse a finais do verán de 1994.

Despois da súa disolución, Antón Reixa formaría Nación Reixa co produtor do último disco dos Resentidos, Kaki Arkarazo de Negu Gorriak, editando máis tarde un disco en solitario.

En 2012, conmemorando o 30 aniversario da formación, reuníronse para tocar de novo. Ao tempo, editouse o disco de tributo *A tribo toda baila*, con versións súas interpretadas por The Homens, Safari Orquestra, Tony Lomba & Elio Dos Santos, Novedades Carminha & Antigüedades Álvarez, El Puto Coke, Ataque Escampe, A Magnifique Bande dos Homes sen Medo, Metralletas Lecheras, Roberto Sobrado, Miki Nervio & The Bluesmakers, Ülträqäns, DasKapital, Orquesta Alma Latina, O Sonoro Maxín, Transilvanians, Os 3 Trebóns, Ruxe Ruxe, Pulpiño Viascón e Emilio José.

No 2016 Os Resentidos publican por primeira vez dende 1993 un disco con cancións novas, o directo *Fai un sol de carallo suite.*

Volven en 2021 con *Organización Nautilus.*

## Discografía 
* ''Surfin' CCCP* - 1984 (Grabaciones Accidentales) EP compartido con Siniestro Total.
* *Vigo, capital Lisboa* - 1984 (GASA/DRO).
* *Fai un sol de carallo* - 1986 (GASA/DRO).
* *Música doméstica* - 1987 (Grabaciones Accidentales).
* *Fracaso tropical* - 1988 (Grabaciones Accidentales).
* *Jei* - 1990 (Grabaciones Accidentales); elixido pola revista musical *Rockdelux* mellor disco nacional do ano.
* *Delikatessen* - 1991 (GASA).
* *Están aquí* - 1993 (GASA).
* *Made In Galicia 1982-1994* - 1994 (GASA) Recompilatorio.
* *Fai un sol de carallo @ Suite* (2016)  (Gravado en Directo) (DRO) Disco recompilatorio con temas coñecidos e con algunhas cancións novas
**Organización Nautilus'' (2021). Temas. Cara A: 1. Nautilus: 2. Divina Comedia; 3. Ausencia Fracaso; 4. Anti-Sistema; 5. Money For Free; 6. Warren Buffet. Cara B: 1. A Xustiza Pola Man; 2. A Revolución Non Será Televisada; 3. Semi-Chachachá; 4. Cumbia Do Botafumeiro; 5. Outro Día Máis Sen Ir Ao Mar e 6. Organización.

## Notas 
## Véxase tamén 
### Outros artigos 
* Movida viguesa
* Resentimento
Perigordense

**Perigordense** é o termo utilizado para englobar diferentes culturas aínda que estreitamente relacionadas do Paleolítico Superior, que se desenvolveron entre hai 35.000 e 20.000 anos. Debe o seu nome ó sitio paleontolóxico francés de Périgord.

A primeira das culturas perigordenses foi a Châtelperronense.
Albae Sonus

**Albae Sonus** é unha agrupación coral nada en outubro de 1995, inicialmente asentada no concello de Mugardos. Actualmente desenvolve a súa actividade no concello de Ferrol, nun local adquirido recentemente pola Asociación Cultural Albae Sonus, que dá soporte ao coro e a outras agrupacións como unha rondalla e un grupo de pulso e puga.

## Historia
Practicamente dende a súa fundación está incluído nos circuítos culturais da Deputación da Coruña. Actuou xa en practicamente toda Galicia, así como diversos lugares de España e Portugal (Madrid, Salamanca, Coímbra, Lisboa, Porto), viaxes realizadas na súa maioría co gallo de intercambios con entidades corais desas cidades.

Organiza dende o ano 1999 o Ciclo de Polifonía Sacra Cidade de Ferrol, que xa tivo carácter internacional nalgunha ocasión e polo cal visitan a cidade de Ferrol coñecidas agrupacións corais de Galicia e o resto da península.

Entre os seus logros e actuacións máis destacadas están:

* Finalista na VII, IX e X Mostra de corais Infantís e Xuvenís da Xunta de Galicia (non competitiva)
* Finalista no Festival de Villancicos de Caixanova, anos 1998, 1999 e 2002 (non competitiva)
* Gañador no XV e XVII Concurso de Panxoliñas Concello da Coruña (1999, 2001)
* Finalista no IV Certame Coral Nacional "Villancicos de Molina" , decembro de 1999. 
* Finalista no V Certame Nacional de Canto Coral "Ciudad de Cieza", abril de 2000.
* Co-gañador do I Día da Música Xove (Xunta de Galicia), xullo de 2000.
* 2º Posto no II Certamen Gallego de Corales "Villa de Marín", xullo de 2000.
* 3º Posto no IV Certamen Gallego de Corales "Villa de Marín", xullo de 2002
* Participante na II, III, IV e V Mostra Galega de Corais Galicia Cantat.
* Participante na Mostra de Corais galicia canta o Nadal nos anos 2000 e 2002.
* 4º Posto no XXI certame Coral Internacional Villa de Avilés no ano 2004.
## Notas
Miguel Cortizo

**Miguel Ángel Cortizo Nieto**, nado o 14 de maio de 1951 en Santiago de Compostela e finado o 3 de xullo de 2018 na mesma cidade, foi un biólogo e político galego.

## Traxectoria 
Licenciado en bioloxía e profesor da facultade de Bioloxía da Universidade de Santiago de Compostela, pasou á excedencia cando se dedicou profesionalmente á política. Deputado no Parlamento de Galicia (1990-2005) polo PSdeG, presentou a súa candidatura á secretario xeral nas primarias do partido de 1998, onde perdeu fronte a Emilio Pérez Touriño. Entre 2004 e 2007 foi embaixador de España en Misión Especial para as Relacións coas Comunidades Españolas en Iberoamérica, e en agosto de 2007 foi nomeado embaixador en Paraguai.

O 1 de abril de 2011 substituíu a Antón Louro como Delegado do Goberno en Galicia, cargo no que permaneceu ata outubro dese ano, para presentarse como candidato electoral nas listas do PSdeG na circunscrición da Coruña. Nesas eleccións Cortizo ocupou o segundo posto na candidatura socialista e resultou escollido deputado.

## Notas 
## Véxase tamén 
### Outros artigos 
* Lista de deputados galegos no Congreso desde a Transición
Front Nacional de Catalunya

**Front Nacional de Catalunya** (**FNC**) foi unha organización política catalá fundada en Perpiñán como fronte patriótica de organizacións políticas nacionalistas catalás no exilio tras a guerra civil española.

En 1942 Nosaltres Sols, Estat Català e a Federació Nacional d’Estudiants Nacionalistes participaron na creación da FNC e a organización traballou durante a segunda guerra mundial como aliada da resistencia francesa e dos servizos de intelixencia polacos e británicos e organizando o paso polos Pireneos ata España de máis de 800 aviadores aliados, xudeus e outros fuxitivos.

A FNC reivindicaba o dereito á autodeterminación, organizou unha sección militar no interior que foi desartellada pola policia en 1946. En 1947 Estat Català retírouse da fronte. En 1960 a FNC definiuse como socialista e na procura da independencia dos países cataláns. En 1968 produciuse a escisión dunha parte da militancia que fundou o Partit Socialista d'Alliberament Nacional. A FNC tivo escaso protagonismo durante a transición e disolveuse formalmente en 1982.
Arrabaldo, Ourense

**Santa Cruz de Arrabaldo** é unha parroquia do concello de Ourense que está situada a 10 quilómetros da cidade e conta cunha extensión de 4,88&nbsp;km². Segundo o padrón municipal en 2005 tiña 642 habitante (303 homes e 339).
## Historia
Entre 1836 e 1943 pertenceu ao Concello de Canedo.

## Patrimonio 
Destaca a Igrexa de Santa Cruz do Arrabaldo, de fábrica románica e que foi refeita no século XVI. Conserva restos da armazón mudéxar e algúns restos de pinturas murais.

Nesta parroquia atópase unha das maiores fábricas de produción da empresa ourensá Coren.

## Festas 
As festas patronais teñen lugar o 1 de maio.

## Lugares e parroquias 
### Lugares de Arrabaldo 
### Parroquias de Ourense 
## Notas 
## Véxase tamén 
### Bibliografía 
* Rionegro Fariña, I.: "El priorato de Santa Cruz de Arrabaldo de 1750 a 1835: estudio económico". *Revista Minius: Revista do Departamento de Historia, Arte e Xeografía*, ISSN 1131-5989, Nº 1, 1992, pp.&nbsp;137–156.

### Outros artigos 
* Lugares de Ourense
Belgica antarctica

***Belgica antarctica*** Jacobs, 1900 é unha especie de insecto da familia Chironomidae que vive na Antártica. Cun corpo de 12 milímetros de longo é o animal terrestre máis grande que habita permanentemente este continente. Foi descuberto por unha expedición belga en 1889. As súas larvas adáptanse moi ben ás extremas condicións da Antártida e poden pasar varias entre dúas e catro semanas sen osíxeno no tempo que permanecen completamente cubertas pola neve.
Adinamia

**Adinamia** é a ausencia de movemento ou de reacción, o que pode levar a un estado de prostración. Pode ser por causas físicas, como a reducíón da forza muscular, ou psicolóxicas.

Pode ser a causa de numerosas enfermidades ou trastornos psiquiátricos ou psicolóxicos, unha é debida a unha alteración no xene do canal de sodio, a Adinamia episódica de Gamstorp.
Nowy Targ

**Nowy Targ** é unha cidade de Polonia con área urbana duns 33.460 habitantes.

## Cidades irmandadas 
*  Radevormwald
*  Kežmarok
*  Évry
*  Roverbella

## Deporte 
Desta cidade é o equipo de hóckey sobre xeo Podhale Nowy Targ.

## Véxase tamén 
### Ligazóns externas 
* Nowy Targ
Antonio Couceiro Méndez

**Antonio Couceiro Méndez**, nado na Coruña o 18 de decembro de 1955, é un político e dirixente galego.

Foi conselleiro de Industria e Comercio durante o goberno de Manuel Fraga, entre 1994 e 1999, e deputado no Parlamento de Galicia polo Partido Popular entre 1997 e 1999. Ten ocupado presidencias e cargos nos consellos de administración de numerosas institucións, tanto públicas coma privadas. Preside desde 2016 a Cámara de Comercio da Coruña e presidiu o Deportivo da Coruña entre 2021 e 2023.

## Traxectoria 
### Comezos (1955-1981) 
Estudou Enxeñaría de Camiños, Canais e Portos e diplomouse en Dirección Xeral de Empresas e en Planificación e Administración de Empresas pola Universidade Politécnica de Madrid.  Foi director técnico de Construcións Metálicas José González Gómez 1979 e 1981 e unha década máis tarde deu o salto á política.

### Etapa na política (1981-2002) 
Foi director xerente de Xestur entre 1981 e 1990, a continuación director xeral do Instituto Galego da Vivenda e Solo (1990-1993) e logo director xeral de Formación e Emprego (1993-1994).

En 1994 entrou no goberno da Xunta de Galicia presidido por Manuel Fraga como conselleiro de Industria e Comercio. Ademais presentouse nas listas do Partido Popular ás eleccións ao Parlamento de Galicia de 1997 sendo elixido deputado. En setembro de 1999 deixou o cargo de conselleiro ao ser elixido por Fraga para suceder a José Manuel Romay Beccaría na presidencia do PP na provincia da Coruña, tras a dimisión deste, e en novembro abandonou o Parlamento de Galicia despois de ser nomeado presidente da Autoridade Portuaria da Coruña, cargo que ocuparía ata 2002. En maio de 2000 foi ratificado como presidente provincial do PP nun congreso do partido. Ocupou dito cargo no partido ata 2002, cando retirou a candidatura que presentara inicialmente para ser reelixido, ao non contar con apoios suficientes fronte á candidatura de Jesús Almuíña e Carlos López Crespo.

### Volta ao mundo empresarial (2003-presente) 
Entre 2003 e 2013 foi director xeral de Begano, embotelladora de Coca-Cola, e estivo como conselleiro en Emalcsa, a empresa municipal de augas. En 2014 entrou nos consellos de Inveravante, a corporación empresarial de Manuel Jove, e Arteixo Telecom. En xaneiro de 2015 foi nomeado presidente da Fundación Instituto Tecnolóxico de Galicia.

En 2016 pasou a presidir dúas institucións máis: AFIGAL (Afianzamentos de Galicia) e a Cámara de Comercio da Coruña, tras a dimisión de Marcelo Castro-Rial. Ademais ese mesmo ano entrou nos consellos de administración de Nueva Pescanova e Firm Baltar&Associates, consultora de Raúl Baltar.

En 2019 foi un dos socios fundadores de Noso Capital SGEIC, S.A. primeiro xestor 100 % privado galego de fondos de capital risco, o que é presidente.

O 8 de febreiro de 2021 converteuse en presidente do Deportivo da Coruña, despois de que Abanca obrigase a Fernando Vidal a renunciar. Deixou o cargo en 2023.

## Notas 
## Véxase tamén 
### Bibliografía 
* 
*
Fuerza Nueva

**Fuerza Nueva** (**FN**, en galego: *Forza Nova*) foi un partido español de extrema dereita que se consideraba continuador da obra do franquismo. Dirixido por Blas Piñar fundouse en 1966 arredor do proxecto da revista e editorial *Fuerza Nueva* que en 1974 sufriu incautacións gobernativas. Constituído como partido en 1976 defendía a democracia orgánica e a monarquía tradicional e católica e opúñase á monarquía parlamentaria e á democracia de partidos.

## Historia e características 
Nas eleccións lexislativas de 1977 participou na coalición Alianza Nacional del 18 de Julio xunto a falanxistas e carlistas. Nas eleccións de 1979 a coalición denomínase Unión Nacional que consegue un deputado no Congreso que ocupou Blas Piñar. O golpe de estado do 23 de febreiro de 1981 e o fracaso das eleccións de 1982 fixeron que a FN acabara disolvéndose.

As súas mocidades denomináronse Fuerza Joven e foi entre os militantes desta organización onde o descontento cara ao que consideraban inmobilismo da dirección e un mirar excesivo cara ao pasado se onde xurdiron os movementos que se converteron en antecedente dos movementos nacionalradicais en España, Frente Nacional de la Juventud e Frente de la Juventud.

## Simboloxía
* Distintivo: un escudo co xugo e as frechas, tomados dos símbolos dos Reis Católicos e a Cruz de Borgoña.
* Uniforme: a imitación do partido único durante a época franquista (Falange Española Tradicionalista y de las JONS), Fuerza Nueva utilizou a camisa azul mahón falanxista e a boina vermella do Carlismo.
* Bandeira: cadrada (de proporcións 1:1), dividida diagonalmente desde a parte inferior á hasta cara a parte superior ao batente, vermella a parte superior e azul a parte inferior. Casualmente, é case idéntica á bandeira da illa de Lanzarote.
* Himnos: «Cara al Sol» e «Marcha de Oriamendi». Ademais, Fuerza Nueva compuxo o seu propio himno.

## Véxase tamén 
### Outros artigos 
* Terrorismo de ultradereita durante a Transición española
Tecido adiposo

O **tecido adiposo** é un tecido especial no cal están presentes unhas células especializadas en almacenar graxas, os adipocitos, que poden estar illados ou en pequenos grupos. Porén a maioría forman grandes aglomerados que constitúen o tecido adiposo que cumpre funcións estruturais como amortecedor, protexendo e mantendo no seu lugar os órganos internos así como outras estruturas máis externas do corpo.miniatura|Imaxe microscópica dunha sección de tecido adiposo.|centro
## Véxase tamén 
* Bolsa adiposa de Bichat
Adipsia

**Adipsia** é a ausencia da sensación de sede. De ser causada por unha  lesión hipotalámica ou outra lesión ou tumor precisa tratamento urxente.

En condicións normais é habitual que o corpo non precise repoñer líquidos, que non se teña sede durante un determinado espazo de tempo. Nos humanos a sensación da necesidade de beber está localizada no interior do hipotálamo anterior, e debido a unha lesión hipotalámica pódese chegar á deshidratación ó non estimularse este axeitadamente.

## Véxase tamén 
### Outros artigos 
*Potomanía
Potomanía

A **potomanía** é unha patoloxía consistente no desexo frecuente de beber grandes cantidades de líquido, asociado a unha actitude pracenteira.

A potomanía supón unha unha inxestión impulsiva e desproporcionada que excede abondosamente as necesidades do suxeito. Cando esta necesidade inmotivada e imperiosa de beber grandes cantidades de líquido concirne ás bebidas alcólicas fálase de dipsomanía ou alcolismo.

A potomanía, por mor de permitir acadar un estado pracenteiro, está ligada ás veces a cadros depresivos

## Véxase tamén 
### Outros artigos 
*Adipsia
Aditivo (homónimos)

**Aditivo** pódese referir a:
*Ritmo aditivo, período musical
*Aditivo, unha función matemática
*Aditivo, substancia que se engade ós alimentos para modificalos ou prolonga-la súa conservación
Iñaki Martínez Antelo

**Iñaki Martínez Antelo**, nado en Santiago de Compostela en 1969, foi o director do Museo de Arte Contemporánea de Vigo dende o 18 de novembro de 2005 ata finais de 2017.

## Traxectoria 
.

Tras o seu paso polo Centro Galego de Arte Contemporánea de Santiago de Compostela (1996-1998), foi coordinador de exposicións no Auditorio de Galicia (1998-2002) e coordinador de actividades culturais en Casa Asia, Barcelona (2002-2003). Dende o ano 2003, pouco despois da súa inauguración, desempeñou o cargo de Responsable de Exposicións do MARCO, ao que logo dirixiu entre 2005 e 2017.

É irmán do contrabaixista de jazz Xacobe Martínez Antelo.
Adive

O **adive** (*Canis aureus aureus*) é unha subespecie de chacal común (*Canis aureus*). Existe unha subespecie propia de Marrocos chamada *Canis aureus maroccanus*, pode ser domesticada.

## Notas 
## Véxase tamén 
### Outros artigos 
* Chacal dourado
Demetrio Bilbatúa Rodríguez

**Demetrio Bilbatúa Rodríguez**, nado en Vigo o 17 de xaneiro de 1935, é un cineasta galego que desenvolveu case toda a súa carreira profesional en México. Nacionalizouse mexicano en 1970, logo dun incidente na fronteira guatemalteca mentres acompañaba o presidente mexicano Adolfo López Mateos.
## Traxectoria 
Fillo de Demetrio Bilbatúa Zubeldia, dunha familia de socialistas. Durante a guerra fusiláronlle ao pai e a dous tíos. A nai levou o neno cuns familiares que vivían na Coruña, onde pasou os seus primeiros anos de vida e onde aprendeu a ler e escribir na escola Concepción Arenal. Aos nove anos de idade chegou o exilio cara a México, onde forxou un intenso vencello coa cinematografía. En 1954 iníciase no cine mexicano ao carón do seu irmán Ángel e máis adiante asóciase con Agustín Barrios Gómez e funda a empresa 'Producciones Barrios Gómez Bilbatúa'. Nos anos 60 comeza a traballar para Telesistema Mexicano (de Emilio Azcárraga, embrión da posterior Televisa).

Fotógrafo, documentalista, director e produtor, Demetrio Bilbatúa participou en moi diversos proxectos audiovisuais, moitas veces ao servizo do goberno mexicano. Ten diversos recoñecementos mexicanos e internacionais ao longo da súa traxectoria profesional de máis de 50 anos. A súa bagaxe cinematográfica é inmensa, con máis de 1.000 documentais filmados en 35&nbsp;mm.

## Homenaxes 
É membro de honra da Academia Mexicana de Artes y Ciencias Cinematográficas.

O X Festival de Cine de Ourense, Off Cinema, celebrado do 12 ao 19 de novembro de 2005 rendeulle homenaxe aos irmáns Bilbatúa.

## Filmografía 
* *El triunfo de la razón*, 1967
* *III informe presidencial del licenciado Gustavo Diaz Ordaz* (director e fotógrafo), 1967
* *El mar de Cortés*, 1967
* *Ayer y hoy* (fotógrafo), 1968
* *Paz y libertad* (fotógrafo), 1969
* *Plan Chontalpa* (produtor e director), 1969
* *Alas de México* (produtor, director e fotógrafo), 1969
* *Ruta de la amistad* (fotógrafo), 1970
* *Aquí México* 1970
* *Descubra México: Quintana Roo* (director e fotógrafo), 1970
* *Desarrollo económico* (director e fotógrafo), 1976
* *El Valle Sagrado del Urubamba* (codirector), 1979. Por este filme recibiu o ariel da Academia mexicana á mellor curtametraxe educativa, científica ou de divulgación artística.

## Libros 
* *Galicia-México. Imaxe máxica*, 2006

## Véxase tamén 
### Ligazóns externas 
* Vídeo entrevista a Demetrio Bilbatúa Rodríguez
Adiviña

[miniatura|250px|Representación de [Edipo e a esfinxe, un exemplo de adiviñas na mitoloxía grega.]]
Unha **adiviña** é unha pregunta enxeñosa ou un enigma. É un xogo que consiste en procura-la resposta á pregunta ou encontrar o sentido oculto dunha frase.

Moitas veces as adiviñas teñen unha rima interna e cóntanse ós nenos para estimular a súa agudeza. As adiviñas tradicionais forman parte da literatura oral dunha lingua.

Un exemplo de adiviña popular galega é:  

## Adiviñas de Carballedo, Lugo 
Recollidas por don Nicanor Rielo Carballo

SOLUCIÓNS: 1: A cereixa na cerdeira. 2: A pataca. 3: A vaca (4 cornos, 4 tetos, un rabo, 2 cornos). 4: o pote do caldo (as borbullas e o testo). 5: Avoa, filla e neta. 6: un labrego arando (2 vacas, un labrego, un arado). 7: O allo. 8: O ovo. 9: O rato e o gato. 10: O ovo. 11: A corda de atar. 12: A romana de pesar. 13: O porco e o can. 14: O pan nas sopas de viño.

## Notas
Francisco de Paula Rodrigues Alves

**Francisco de Paula Rodrigues Alves**, nado en Guaratinguetá o 7 de xullo de 1848 e finado en Río de Xaneiro o 16 de xaneiro de 1919, foi un avogado e político brasileiro.

## Traxectoria
Foi o 5º presidente do Brasil, que gobernou entre 1902 e 1906. Disputou nova elección en 1919 e foi o vencedor, pero non asumiu o poder ao falecer por mor da gripe de 1918.
Enrique Curiel

**Federico Enrique Curiel Alonso**, nado en Vigo o 15 de abril de 1947 e finado en Majadahonda (Madrid) o 2 de marzo de 2011, foi un político galego que militou en organizacións comunista e socialdemócratas.

## Traxectoria 
Fillo de Luis Curiel Curiel e sobriño de Eugenio Curiel Curiel. Estudou a primaria na Coruña fixo o bacharelato en Vigo. En 1965 marchou a Madrid para estudar Ciencias Políticas que dende 1969 simultaneu con Dereito na Universidade Complutense. Participou no movemento estudantil como delegado do Sindicato Democrático de Estudiantes da Universidade de Madrid (SDEUM) e en 1968 uniuse ao Partido Socialista do Interior que viña de crear Enrique Tierno Galván. Ao ano seguinte pasou ao Partido Comunista de España. Foi detido e sufriu expedientes académicos que atrasaron os seus estudos, licenciandose finalmente en Ciencias Políticas. En 1979 foi elixido membro do Comité Central do PCE, en 1981 membro do Comité Executivo e de xaneiro de 1983 a decembro de 1987 foi vicesecretario xeral. Foi deputado no Congreso dos Deputados por Izquierda Unida elixido por Córdoba (1986-1988). Abandonou Izquierda Unida en 1988 por diferenzas co coordinador xeral Gerardo Iglesias. Logo da súa saída creou a Fundación Europa que en 1990 ingresou no PSOE considerando este partido a casa común da esquerda. Foi concelleiro de Madrid polo PSOE (1991-1993), deputado por Pontevedra (1993-1996) e senador do PSOE desde o 2004 representando a circunscrición pontevedresa.

## Notas 
## Véxase tamén 
### Outros artigos 
* Lista de senadores galegos desde a Transición
Partido Nacionalista del Rif de Melilla

O **Partido Nacionalista del Rif** (**PNRIF**) é un partido bérber e laico de Melilla, fundado en 2003 está dirixido por Mimon Kabbur Hussien, antigo membro do Partido Popular, o PNRIF ten a súa orixe no Grupo Independiente Hispano Bereber que actuou na cidade nos anos noventa. Tivo que cambiar o seu nome a **Partido Nacionalista del Rif de Melilla** para poder ser legalizado polo ministerio do Interior.
Entre as súas propostas está a oficialización da lingua bérber na cidade e o outorgamento da cidadanía española ós descendentes dos rifeños que loitaron por España(http://www.diariosur.es/pg060218/prensa/noticias/Melilla/200602/18/SUR-MEL-083.html).

## Eleccións
Municipais 2003: 101 votos (0.36%)
Adiviñación

A **adiviñación** é o resultado de prover información por interpretación de sinais ou pola revelación dun ser sobrenatural. Non se debe confundir coa videncia: a adiviñación ten lugar nun contexto relixioso e ten un carácter formal e ritual.

A adiviñación está considerada pola comunidade científica como unha superstición mentres os seus partidarios afirman a existencia de centos de evidencias da súa eficacia. Segundo os estudos antropolóxicos a adiviñación estivo e está presente na maioría das relixións e culturas da Terra.

## Notas
Manuel Dapena Baqueiro

**Manuel Dapena Baqueiro**, nado o de 12 de febreiro de 1947 en Santiago de Compostela, político madrileño de orixe galega.

## Traxectoria 
Licenciado en dereito pola Universidade de Navarra, técnico da administración pública foi presidente da Asociación do Corpo Técnico do Estado (1977-1979), secretario xeral técnico do Ministerio do Traballo (1980-1981), deputado na Asemblea de Madrid polo CDS (1987-1991).. Autor do libro *La Ley Orgánica del Defensor del Pueblo (ombudsman)* (1980).
Grupo Independiente Liberal

O **Grupo Independiente Liberal** (**GIL**) foi un partido español populista de dereitas fundado por Jesús Gil y Gil en 1991. Presentouse ás eleccións municipais de 1991 en Marbella e conseguiu a alcaldía da cidade, realizou unha política de loita contra o crime e de ornamentación da cidade cun gasto público desmesurado, obstruíndo os intentos de fiscalización de difererentes institucións públicas. O GIL estendeu a súa actuación a outras cidades da Costa do Sol e por Andalucía conseguindo o goberno de Barbate, Los Barrios, Chipiona, Xerez da Fronteira, La Línea de la Concepción, Puerto Real, Tarifa, Estepona, Fuengirola e Torremolinos ademais de Ceuta.

Condenado por prevaricación pola Audiencia de Málaga, Jesús Gil tivo que deixa-la alcadía de Marbella no 2002 en mans de Julián Muñoz e o GIL acabou por disolverse en 2007.

## Eleccións 
*Eleccións municipais 1995: 36.438 votos (0.16%) 43 concelleiros
*Eleccións municipais 1999: 87.743 votos (0.41%) 93 concelleiros
*Eleccións municipais 2003: 26.363 votos         20 concelleiros
Muro das Lamentacións

[miniatura|O papa [Francisco, papa|Francisco&nbsp;rezando fronte ao Muro.]]
miniatura|Explanada fronte ó Muro das Lamentacións.

O **Muro das Lamentacións** (en , ''Hakótel Hama'araví*) é un muro de contención que formaba parte das murallas de Herodes e son o derradeiro vestixio do Segundo Templo, o edificio máis sagrado do xudaísmo. Os restos que aínda quedan datan da época de Herodes o Grande, quen mandou construír grandes muros de contención arredor do Monte Moriá, ampliando a pequena explanada sobre a cal foron edificados o Primeiro e o Segundo Templo de Xerusalén, formando o que hoxe se coñece como a Chaira das Mesquitas.

## Historia 
O Primeiro Templo, ou Templo de Salomón, foi construído no século X a. C., e derrubado polos babilonios no 586 a. C. O Segundo Templo, en tanto, foi reconstruído por Esdras e Nehemías á volta do Exilio de Babilonia, e volto a destruír polos romanos no ano 70 da nosa era, trala Gran Revolta Xudía. De tal modo, cada templo se mantivo en pé por uns 400 anos.

Cando as lexións do emperador Tito destruíron o templo, só unha parte do muro exterior quedou en pé. Tito deixou este muro para que os xudeus tiveran a amarga lembranza de que Roma vencera a Xudea (de alí o nome de Muro das Lamentacións). Os xudeus, porén, o atribuíron a unha promesa feita por Deus, segundo a cal sempre quedaría en pé cando menos unha parte do sagrado templo como símbolo da súa alianza perpetua co pobo xudeu. Os xudeus teñen pregado fronte a este muro durante os derradeiros dous milleiros de anos, crendo que este é o lugar accesible máis sagrado da Terra, xa que non poden acceder ó interior do Monte do Templo, que sería o máis sagrado de todos.

A tradición de introducir un pequeno papel cunha pregaria entre as fendas do muro ten varios séculos de antigüidade, sendo o iniciador desta práctica o rabino Chaim ibn Attar, (finado en 1743).

O Muro das Lamentacións é sagrado para os xudeus debido a que é o último anaco do muro que rodeaba o Templo polo sur e polo leste. Ademais, o Muro é o lugar máis achegado ó *sancta sanctorum* ou lugar "sagrado entre os sagrados" (1 Reyes 8:6-8). Das tres seccións do muro, o do leste, do sur e do oeste, o do oeste é o lugar tradicional de oración (de alí o seu nome en hebreo, *Hakótel Hama'araví'', "o Muro Occidental").

Na Explanada das Mesquitas, rodeada polo Muro, os musulmáns teñen ido construíndo ó longo dos séculos a Cúpula da Rocha e a Mesquita de al-Aqsa.

## Notas e referencias
## Véxase tamén 
### Bibliografía 
* 
### Ligazóns externas 
* ImagenesdeIsrael.com - O Gran Sitio de Israel en Internet  Sitio con cámaras en vivo en vídeo dende Israel
* Imaxes en directo do Muro 
* Vista de 360º do Muro  (Formato QuickTime)
* Jerusalem Photo Portal - Imaxes do Muro
Iași

**Iași** é a segunda cidade de Romanía por tamaño e capital do condado do seu nome.

A cidade sitúase nunha rexión forestal, no extremo nordeste do país, facendo fronteira con Moldova. Ten 320.888 habitantes (2002).

Na segunda guerra mundial a cidade foi testemuña dun pogrom contra a poboación xudía e da batalla de Târgul Frumos.

## Véxase tamén 
### Ligazóns externas 
* Páxina oficial .
Interdito

O **Interdito** é unha sanción prerrogativa do papa na Igrexa católica. Significa a suspensión do culto público, paralización dos oficios divinos e peche das igrexas sobre un territorio. Os sacramentos do bautismo e unción de enfermos serán os únicos ritos permitidos en días santos.

Un Interdito moi coñecido foi o sancionado polo papa Inocencio III sobre o Reino de Inglaterra de 1208 a 1215, provocado pola negativa do rei Xoán I de Inglaterra a aceptar a designación papal para o arcebispado de Canterbury.
Ebuild

Un **ebuild** é un script en bash para o proxecto Gentoo Linux para o uso no seu xestor de paquetes Portage. Un ebuild é un xeito automático de realizar a compilación e de instalar o procedemento para o software.

## Características
Cada versión de cada aplicación do Portage tree ten un ebuild escrito para ela. Un ebuild pódese poñer en marcha usando a ferramenta "emerge $nome_ebuild" que automaticamente compila, calcula calquera dependencia da instalación desexada, descarga os arquivos requiridos, configura, e instala (en /var/tmp/portage/ [nome] do ebuild /image/ por omisión). Despois de completar estes pasos correctamente crea unha lista de arquivos instalados e intégraos no sistema. Aínda que a maioría dos ebuilds atopados no depósito de Gentoo Portage utilízanse en para compilar programas en código fonte, hai tamén ebuilds para instalar paquetes binarios, o ebuilds que instalan soamente a documentación ou datos tales como fontes, e ebuilds básicos, chamados "metabuilds", que permiten a instalación doutros ebuilds (tales como os metabuilds do GNOME ou de KDE).
Administración

**Administración** pódese referir a:
* Administración pública: en dereito administrativo é a actividade do Estado, constituída polas diferentes administracións:
** Administración estatal
** Administración municipal
** Administración provincial
** Administración autonómica
** Administración institucional
* Administración de empresa, xestión xeral do patrimonio dunha empresa
* Administración de xustiza, refírese á acción dos tribunais
* Administración militar
* Administración económica
* Administración financeira
Administrador

**Administrador** pódese referir a:
*Administrador de rede
*Administrador de sistema
*Administrador xudicial
* Para o significado e funcións dos administradores na Galipedia, véxase Wikipedia:Administradores.
Ceferino Díaz

**Manuel Ceferino Díaz Díaz**, nado en Escairón (O Saviñao) o 1 de abril de 1947 e finado o 23 de decembro de 2012, foi un político galego do PSdeG-PSOE.

## Traxectoria 
Licenciado en ciencias económicas e empresariais pola Universidade de Santiago de Compostela, foi profesor asociado de Economía Aplicada da Facultade de Ciencias Económicas da USC (1973-2000).

En 1972 comezou a súa traxectoria política ao afiliarse ao PSG na clandestinidade, onde foi responsable das Mocidades e máis tarde do Frente do ensino. En 1977 foi candidato do PSG por Lugo ao Parlamento español nas primeiras eleccións democráticas, e non obtivo escano. En 1978 abandonou o PSG para ingresar no PSdeG-PSOE, onde formou parte do Colectivo Socialista Galego.

Cos socialistas foi membro do Comité Nacional do PSdeG, e foi elixido deputado no Parlamento de Galicia nas primeiras eleccións democráticas, en 1981, ao encabezar a lista pola provincia de Lugo. Renovou o seu escano nas eleccións de 1985 e en 1989 fíxoo, pero xa dentro da candidatura da provincia da Coruña, logo de establecerse en Santiago de Compostela. Nesas primeiras lexislaturas ocupou o posto de voceiro parlamentario da súa formación.

Na cidade compostelá foi precisamente secretario xeral da agrupación local do PSdeG. O escano coruñés renovouno tamén nas comicios de 1993. Estaba considerado entre o sector máis galeguista do PSdeG. No ano 2000 figurou na candidatura do PSdeG ao Congreso dos Deputados, e foi elixido. Renovou o seu cargo nos comicios de 2004 e 2008. En 2011 xa non figurou na candidatura.

### Datos persoais 
A comezos da década de 2000 foille diagnosticado un cancro de medula, que finalmente lle causou o falecemento. Foi incinerado en Escairón.

## Obra 
Publicou traballos en revistas sobre economía agraria. Como monografías publicou en Editorial Galaxia as seguintes:
* *A esforzada conquista da autonomía 1979-1981: unha ollada desde o socialismo galego* (2008, libro de memorias).
* *Autonomía e modernidade en Galicia. Unha análise dos cambios económicos e sociais entre 1981-2009* (2010).

## Notas 
## Véxase tamén 
### Bibliografía
*
### Ligazóns externas 
* Entrevista a Ceferino Díaz (vídeo), publicada en Praza Pública (maio de 2012).
* Ficha en galegos.info
* Ficha no Congreso dos Deputados
Hermes da Fonseca

**Hermes Rodrigues da Fonseca**, nado en São Gabriel (Rio Grande do Sul) o 12 de maio de 1855 e finado en Petrópolis (estado do Río de Xaneiro) o 9 de setembro de 1923, foi un político brasileiro.

Mariscal de exército, foi o presidente do Brasil entre o 15 de novembro de 1910 e o 15 de novembro de 1914. Era sobriño do mariscal Deodoro da Fonseca.
Los Verdes-Grupo Verde

**Los Verdes-Grupo Verde** é un partido político ecoloxista español fundado en abril de 1994. A súa organización galega é Os Verdes-Grupo Verde. Non se debe confundir con Los Verdes, partido este último que forma parte dos Verdes Europeos.

Nas eleccións municipais e autonómicas de 2007 integra a Mesa de Unidad de los Verdes con outros partidos ecoloxistas.

## Eleccións
*Eleccións europeas 1994: 109.567 votos  (0.59%) 
*Eleccións europeas 1999: 138.835 votos  (0.66%) 
*Eleccións xerais 2000:    20.618 votos  (0,09%) 
*Eleccións europeas 2004:  68.536 votos  (0.44%)
*Eleccións xerais 2004:    12.749        (0.05%)
Epitácio Pessoa

**Epitácio Lindolfo da Silva Pessoa**, nado en Umbuzeiro (Paraíba) o 23 de maio de 1865 e finadoen Petrópolis (estado do Río de Xaneiro) o 13 de febreiro de 1942, foi un xurisconsulto, profesor e político do Brasil.

## Traxectoria
Foi presidente da República do Brasil entre 1919 e 1922, e membro do Tribunal da Haia entre 1924 e 1930.

## Notas
## Véxase tamén
### Ligazóns externas
Afonso Pena

**Afonso Augusto Moreira Pena** (1847-1909) avogado, foi o presidente do Brasil entre 15 de novembro de 1906 e 14 de xuño de 1909, ano da súa morte.
Washington Luís Pereira de Sousa

**Washington Luís Pereira de Sousa**, nado en Macaé (Río de Xaneiro) o 26 de outubro de 1869 e finado en São Paulo o 11 de agosto de 1957, foi un avogado e político brasileiro, presidente do seu país entre 15 de novembro de 1926 e 26 de outubro de 1930, cando foi derribado polo golpe de estado chamado no Brasil Revolución de 1930.
Museo de Arte Contemporánea de Vigo

O **Museo de Arte Contemporánea de Vigo**, tamén coñecido como **MARCO**, é un espazo público dedicado á difusión da arte contemporánea, situado na cidade de Vigo (provincia de Pontevedra).

## Historia 
### Edificio 
O museo atópase no centro da cidade de Vigo, na rúa peonil de Príncipe e ocupa o antigo edificio dos Xulgados e cárcere de Vigo, construído en 1880. A reconversión do edificio en Museo de Arte Contemporánea xurdiu como resposta á falta de infraestruturas culturais que tiña a cidade. As obras de remodelación foron dirixidas polo equipo vigués de arquitectos formado por Manuel Portolés Sanjuán, Francisco Javier García-Quijada Romero e Salvador Fraga Rivas, iniciáronse no outono de 1999 e concluíron en decembro de 2001.

[miniatura|Exposición de [Suso Fandiño no MARCO]]

Antes da súa remodelación, o edificio xa contaba cun espazo que se adaptaba ao concepto de museo, cun vestíbulo de acceso (ou rotonda) que organizaba o espazo e do cal partían tres naves radiais (antigas celas derrubadas) que dan lugar a catro patios abertos. Este modelo de construción orixinaria foi respectado na súa remodelación.

### Actividade 
O museo, de titularidade municipal, foi inaugurado o 13 de novembro de 2002, A primeira directora do museo foi Carlota Álvarez Basso, quen foi substituída por Iñaki Martínez Antelo no mes de novembro de 2005. Dispón de 10.007 m², dos cales 3.500 están destinados a salas de exposicións.

Naceu co obxectivo de conservar, investigar e exhibir obras de arte, estando entre as súas prioridades a produción, formación, comunicación e difusión da cultura contemporánea. É un centro cunha programación pluridisciplinar aberta a tódolos soportes artísticos actuais, orientado cara ao coñecemento da arte e da cultura.

O MARCO forma parte da Rede Española de Museos. O modelo de colaboración da rede é a Asociación Estratéxica de Museos, que posibilita modelos de xestión cun carácter estruturado e normalizado. Entre as premisas desta alianza están a coprodución de mostras, a creación de programas conxuntos, o intercambio de experiencias e información e o préstamo e depósito patrimonial.

Durante 2007, o Museo de Arte Contemporánea de Vigo tivo un total de 87.027 visitantes, o que constitúe un aumento de 14.500 persoas respecto aos 72.000 visitantes de 2006. Na actualidade atópase á cabeza dos museos galegos en número de visitas, superando no ano 2006 ao Centro Galego de Arte Contemporánea de Santiago de Compostela, que con 58.000 visitantes é o segundo máis visitado. En parte isto é debido á política de gratuidade impulsada polo museo.

O 13 de novembro de 2007 o MARCO celebrou o seu quinto aniversario con ¨Tempo ao tempo¨, exposición conmemorativa sobre o paso do tempo que, por primeira vez, ocupou os dous andares e o espazo anexo do museo. A mostra foi considerada pola revista *El cultural* como unha das dez mellores exposicións feitas en España durante 2007.

## Galería de imaxes 
## Notas 
## Véxase tamén 
### Outros artigos 
* Museos de Galicia
### Ligazóns externas 
* Web do Marco
* Imaxes do museo MARCO por Javier Albertos.
Chapada Diamantina

miniatura|250px|Vista do morro Pai Inácio, Chapada Diamantina/BA.
A **Chapada Diamantina** é unha rexión de serras situada no centro do Estado brasileiro de Baía, onde nacen moitos ríos das bacias do Paraguaçu, do Jacuípe e do Río de Contas. Esas correntes de auga brotan nos cumes e deslízanse polo relevo en regos, forman fervenzas e piscinas naturais. A vexetación é exuberante, composta de especies da *caatinga* (rexión semi-árida do Brasil) e da flora serrana, destacando as bromelias, orquídeas e margaridas.

Algúns dos seus atractivos naturais son a *Cachoeira da Fumaza*, co seus 380 metros de caída libre, e o Pozo Encantado. O turista pode optar entre visitar grutas, tomar baño de cachoeira, facer *trekking* en antigos camiños de minería, montar a cabalo ou practicar deportes e aventuras.

Os dous puntos máis altos da Bahia están na Chapada: o Pico do Barbado, co 2.033 metros (o máis alto da Rexión Nordeste) e o Pico das Almas, co 1.958 metros.

## Parque Nacional da Chapada Diamantina 
O Parque Nacional foi creado en 1985 por decreto federal, e abrangue unha área de 152 mil hectáreas da Serra do Sincorá e arredores. Inclúe porcións dos municipios de Lençóis, Palmeiras, Andaraí e Mucugê. Localízase entre as coordenadas xeográficas 41º35'-41º15' de Lonxitude Oeste e 12º25'-13º20' de Latitude Sur.
Jesús Huerta de Soto

**Jesús Huerta de Soto**, nado en Madrid en 1956, é un economista español da escola de Viena e doutor en Dereito (1984) e en Ciencias Económicas e Empresariais (1992).

## Traxectoria 
Obtivo dous títulos de doutor: en Dereito, en 1984, e en Ciencias Económicas e Empresariais, en 1992, ambos pola Universidade Complutense de Madrid. Foi alumno tamén da Universidade Stanford na que obtivo o título de MBA. Profesor de Economía Política na Facultade de Dereito da Universidade Complutense de Madrid desde 1979, actualmente é catedrático na Facultade de Ciencias Xurídicas e Sociais da Universidade Rei Xoán Carlos. En 1983 obtivo o Premio Extraordinario de Economía Rei Xoán Carlos, sendo o economista máis novo en obtelo.

Huerta de Soto, ademais, pertence ao Instituto Ludwig von Mises, ao equipo de dirección da Sociedade Mont Pelerin, ao consello editorial do *Quarterly Journal of Austrian Economics* e é cofundador da *Sociedade para o Estudo da Acción Humana*. Tamén colabora co Instituto Juan de Mariana de Madrid.

### Pensamento 
Huerta de Soto, ideoloxicamente falando, afirma a superioridade teórica do anarcocapitalismo sobre o liberalismo clásico. Tamén sostén a necesidade dun cambio total do actual sistema económico: regreso ao patrón ouro e coeficiente de caixa de bancos do 100%. Huerta de Soto comparte con outros pensadores, como Murray Rothbard, a tese de que a Escola de Salamanca no Século de Ouro é un precedente filosófico, xurídico e económico dalgunhas teses libertarias e que é o berce do que hoxe chamamos ciencia económica..

## Galardóns 
En febreiro de 2005 recibiu o *Premio Adam Smith* outorgado anualmente polo Centro para a Nova Europa (CNE) pola súa obra científica, de recoñecemento internacional, e as súas achegas á teoría austríaca do ciclo económico no seu libro "Dinero, crédito bancario y ciclos económicos".

En 2009 a Universidade Francisco Marroquín, de Guatemala, outorgoulle un doutoramento *honoris causa*.

## Obra 
* *Planes de pensiones privados (1984) *
* *Lecturas de Economía Política (1987) *
* *Socialismo, Cálculo Económico y Función Empresarial (1992) *
* *Estudios de Economía Política (1994) *
* *Dinero, Crédito Bancario y Ciclos Económicos (1998) *
* *La Escuela Austriaca: mercado y creatividad empresarial (2000)*
* *Nuevos estudios de economía política*.

## Notas 
## Véxase tamén 
### Ligazóns externas 
* Web persoal de Huerta de Soto
Juan Miguel Diz Guedes

**Juan Miguel Diz Guedes**, nado en Tui o 24 de outubro de 1953, é un político galego.

## Traxectoria 
Licenciado en dereito, foi alcalde de Tui (1987-1990) por Unión Tudense, deputado no Parlamento de Galicia (1990-1996) polo PPdeG, conselleiro de Xustiza e Interior (1993-1996). En maio de 1996, foi designado Delegado do Goberno en Galicia, cargo que exerceu ata que foi nomeado, en xuño do 2000, conselleiro sen carteira para Relacións Institucionais. Desencadeada a denominada crise das vacas tolas, asumiu a titularidade da Consellería de Política Agroalimentaria e Desenvolvemento Rural (2001-2004) tras o cesamento de Cástor Gago. Regulou as *agrupacións de defensa sanitaria gandeira en Galicia* (Decreto 91/2001 de 19 de abril), redactou o proxecto de lei polo que se regula a promoción e defensa da calidade agroalimentaria, reformou a Lei de Concentración Parcelaria mediante a Lei 1/2001, do 10 de setembro, aumentou a superficie cualificada para proxectos de agricultura ecolóxica, elaborou a *Estratexia galega de desenvolvemento rural* cubrindo a totalidade do territorio con programas xestionados por grupos de acción local coa Axencia Galega de Desenvolvemento Rural, creada durante o seu mandato, e formulou o *Programa de Investigación e Desenvolvemento Agrario*

A raíz do afundimento do Prestige, Diz Guedes é dos conselleiros que se situaron con Xosé Cuíña a favor dunha acción autónoma fronte ao Goberno central e a dirección nacional do Partido Popular. Isto marcou o inicio do seu declive político. Un ano despois, renunciou á súa carteira de conselleiro e, en setembro de 2006, anunciou a súa baixa do Partido Popular tras 16 anos de militancia.

Continuou a súa actividade política en Tui, e foi elixido concelleiro nas eleccións municipais de 2007 por Tudense Unidos Independentes, manténdose na corporación ata 2011. En 2018 afiliouse a Cidadáns, e nas municipais de 2019 foi elixido concelleiro na lista electoral dese partido, encabezada por el. En xuño de 2020 anunciou que deixaba a vida política por motivos persoais.

## Notas 
## Véxase tamén 
### Outros artigos 
* Eleccións municipais en Tui

### Ligazóns externas 
* Ficha en galegos.info
Adobo (gastronomía)

O **adobo**, **adubo** ou **aderezo** é un preparado gastronómico en forma de caldo ou prebe de diferentes condimentos como pemento, loureiro, sal, allos e vinagre mesturados coa carne ou peixe que se vaia preparar como finalidade de conservalo e dar sabor.
Altitude

miniatura|300px|Altitude da cidade de Pontevedra: 20 m sobre o nivel do mar en Alacant.
A **altitude** é a distancia vertical dun obxecto respecto dun punto de orixe dado, considerado como o *nivel cero*, para o que se adoita tomar o nivel absoluto do mar.

Na meteoroloxía a altitude é un factor de cambios da temperatura, provocando que diminúa a temperatura aproximadamente 1&nbsp;°C cada 180 m.

En xeografía a altitude é a distancia vertical dun punto da terra respecto o nivel do mar.

En aviación, o termo **altitude** utilízase para describir a elevación sobre o nivel medio do mar, en contraste coa **altura** que se refere á elevación sobre un punto de referencia da superficie; e o nivel de voo que é a elevación respecto á presión estándar medida mediante un altímetro.

En Europa continental, case toda Iberoamérica e noutras partes do mundo a altitude mídese en metros. En Norteamérica e o Reino Unido mídese xeralmente en pés; pero ambos países acordaron ir cambiando eses sistemas de medición polo Sistema Internacional de Unidades (SI). En aviación, xeralmente utilízanse os pés como unidade para a navegación.

## Unidade de medida
Frecuentemente utilízase o valor en metros seguido da abreviatura "**msnm**" (metros sobre o nivel do mar) para designar unha altitude.

En España tómase normalmente como referencia para o cálculo da altitude o nivel medio do mar na cidade de Alacant.
Herri Batasuna

**Herri Batasuna** (**HB**) (*Unidade Popular* en éuscaro) foi unha coalición política independentista vasca de esquerdas fundada en 1978 e que desapareceu ó crearse Batasuna (2000) no cal se integraron a maioría dos seus membros agás o grupo que deu lugar a Aralar.

Defendía como programa político a alternativa KAS para a independencia do País Vasco o que implicaba o rexeitamento á constitución española e ó estatuto de autonomía da comunidade autónoma do País Vasco.

Presentábanse ás eleccións pero non adoitaban participar nos plenos dos parlamentos nos que tiñan representación. Frecuentemente relacionada con ETA a coalición sempre negou calquera vincallo coa banda armada.

Constituída a raíz da Mesa de Alsasua integráronse na coalición Acción Nacionalista Vasca, Euskal Sozialista Biltzarrea, Herriko Alderdi Sozialista Iraultzailea e Langile Abertzaleen Iraultzarako Alderdia ademais de dirixentes destacados e moitos militantes de Euskadiko Ezkerra. Vencellados a HB estaban as Xestoras Pro Amnistía, o sindicato LAB e as mocidades Jarrai.